PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

(Klaipėdos miesto savivaldybės tarybos

2013 m. lapkričio 28 d. sprendimo nr. T2-279

redakcija)

**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Biudžetiniai metai | | | **2013-ieji metai** | | | | | | | | |
| Asignavimų valdytojas(-ai), kodas | | | Ugdymo ir kultūros departamentas, 2  Investicijų ir ekonomikos departamentas, 5  Miesto ūkio departamentas, 6 | | | | | | | | |
| Programos pavadinimas | | | **Kūno kultūros ir sporto plėtros programa** | | | | | | Kodas | | **11** |
| **Programos parengimo argumentai** | | | Šia programa įgyvendinama Lietuvos Respublikos vietos savivaldos įstatymu numatyta savarankiškoji savivaldybės funkcija – kūno kultūros ir sporto plėtojimas, gyventojų poilsio organizavimas. Pagrindinė sporto ir kūno kultūros misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo miestui ir šaliai svarbiausiuose pasaulio sporto renginiuose. Tai padeda formuoti teigiamą Klaipėdos įvaizdį | | | | | | | | |
| **Ilgalaikis prioritetas**  **(pagal KSP)** | | | Sveika, sumani ir saugi bendruomenė | | | | **Kodas** | | | | **I** |
| **Šia programa įgyvendinamas savivaldybės strateginis tikslas** | | | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | | | | Kodas | | | | **03** |
| **Programos tikslas** | | Sudaryti sąlygas įtraukti visas miesto socialines grupes į sporto veiklą ir sukurti socialinį pagrindą didelio meistriškumo sportininkų rengimo sistemai | | | | | **Kodas** | | | **01** | |
| **Tikslo įgyvendinimo aprašymas:**  Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes.  **01 uždavinys. Užtikrinti sporto renginių ir pratybų aptarnavimo paslaugų teikimą.**  *Sporto pratybų ir renginių aptarnavimas pagrindinėse sporto bazėse.* Kūno kultūros ir sporto plėtros programai įgyvendinti reikalingi sporto paslaugų teikėjai, galintys organizuoti sporto renginius, aptarnauti varžybų bei treniruočių procesus. Mieste veikia viešoji įstaiga „Klaipėdos irklavimo centras“, kurio steigėjai yra savivaldybė ir Irklavimo klubas. Viešųjų pirkimų įstatymo nustatyta tvarka planuojama pirkti paslaugas irklavimo, baidarių ir kanojų irklavimo sporto šakų treniruočių ir varžybų procesui aptarnauti.  *IX pasaulio lietuvių sporto žaidynių organizavimas.* 2013 m. birželio 27–30 d. Klaipėdoje vyks IX pasaulio lietuvių sporto žaidynės. Prognozuojama, kad žaidynėse dalyvaus iki 800 užsienio šalyse gyvenančių lietuvių kilmės sporto mėgėjų bei iki 3000 sporto mėgėjų iš Lietuvos. Varžybos vykdomos 25 sporto šakose, šiam renginiui aptarnauti bus ruošiamos miesto bei nuomojamos privačios sporto bazės, perkamas inventorius, organizuojami šventiniai renginiai.  Atsižvelgiant į geras miesto sunkiosios atletikos sporto tradicijas suteikta teisė 2013 metais organizuoti Europos jaunių sunkiosios atletikos čempionatą. Renginyje žada dalyvauti jaunieji atletai iš 25 valstybių.  **02 uždavinys. Sudaryti sąlygas sportuoti visų amžiaus grupių miestiečiams.**  Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama kuo daugiau pritraukti miesto gyventojus į organizuotas sporto pratybas, vykdomi talentingų sportininkų atrankos ir ruošimo didžiajam sportui projektai.  *Sąlygų ugdytis sporto įstaigose sudarymas.* Sporto mokymo įstaigose sistemingai sportuoja iki 4000 vaikų ir jaunimo. Sporto mokymo įstaigose siekiama teikti kokybiškas paslaugas, gerinti trenerių darbo kokybę ir didinti sportuojančiųjų skaičių. *BĮ Klaipėdos miesto sporto centre* ugdomi daugiausia prioritetinių olimpinių sporto šakų sportininkai: lengvosios atletikos, baidarių ir kanojų irklavimo, sunkiosios atletikos, dviračių sporto, dziudo, graikų ir romėnų imtynių, laisvųjų imtynių, irklavimo, badmintono, bokso, tekvondo, sportinių šokių. Šiame sporto centre sportuoja 1126 sportininkai. *BĮ* *Klaipėdos* *„Viesulo“ sporto centro* struktūroje yra šios sporto šakos: sportinės gimnastikos, sportinės aerobikos, meninės gimnastikos, tinklinio, rankinio, orientavimosi sporto, šaškių, šachmatų, regbio. Šiame sporto centre sporto pratybas lanko iki 1000 vaikų ir jaunimo. *BĮ Klaipėdos „Gintaro“ sporto centro* struktūroje yra dvi sporto šakos: plaukimas ir plaukimas su pelekais. Plaukimo sporto šakos paslaugų poreikis nepatenkintas: šiame sporto centre sportuoja iki 600 sportininkų, teikiamos paslaugos miesto gyventojams iki 400 žmonių. *BĮ Klaipėdos Vlado Knašiaus krepšinio mokyklos* mokomosiose grupėse krepšinio žaidimo mokoma 560 mokinių. Poreikis yra 3–4 kartus didesnis, bet sportuojančiųjų skaičiaus didinimą riboja sporto salių trūkumas. *BĮ Klaipėdos futbolo sporto mokyklos* paskirtis – mokyti moksleivius žaisti futbolą, ruošti įvairių amžiaus grupių komandas dalyvauti šalies moksleivių čempionatuose, sporto žaidynėse, deleguoti geriausius sportininkus į šalies jaunių, jaunimo rinktines, papildyti miesto prestižines futbolo komandas kasmet 10–12 perspektyvių žaidėjų. Futbolo sporto mokykloje mokoma žaisti futbolą iki 700 vaikų. *BĮ Klaipėdos kūno kultūros ir rekreacijos centras (KKRC)* – tai įstaiga, kurios pagrindiniai uždaviniai: organizuoti miesto gyventojams sporto ir sveikatingumo renginius; suteikti turimas sporto bazes (Sporto rūmus su aikštynais, Sporto sveikatingumo bazę, adresu Smiltynės g. 13, „Neptūno“ sporto salę, Sportininkų namus, Centrinį stadioną), teikti techninę, organizacinę pagalbą klubams, vykdantiems šiuos renginius. Įstaiga vykdo švietėjišką veiklą – propaguoja bendrąsias žinias apie rekreacinio sporto reikšmę sveikatai, padeda sporto organizatoriams kelti kvalifikaciją. Siekdama įtraukti vaikus, jaunimą ir kitas gyventojų grupes į sportinę veiklą, įstaiga planuoja per metus organizuoti 47 sporto renginius, akcijas, sporto festivalius (planuojamas dalyvių skaičius apie 12,5 tūkst.).  *VšĮ Klaipėdos krašto buriavimo sporto mokyklos „Žiemys“ įsteigimas.* Atsižvelgdama į Klaipėdos miesto savivaldybės tarybos kolegijos 2012 m. gruodžio 3 d. posėdžio protokolą, Klaipėdos miesto savivaldybės taryba nusprendė dalyvauti steigiant viešąją įstaigą Klaipėdos krašto buriavimo sporto mokyklą „Žiemys“ ir įnešus 100 000 Lt steigiamąjį įnašą viešosios įstaigos Klaipėdos krašto buriavimo sporto mokyklos „Žiemys“ dalininkų kapitalui suformuoti taps įstaigos dalininkė. Taryba pritarė viešosios įstaigos Klaipėdos krašto buriavimo sporto mokyklos „Žiemys“ steigimo sutarčiai bei įstatams.  *Sportinės veiklos programų dalinis finansavimas*. Kasmet kviečiama teikti paraiškas sporto klubų daliniam veiklos finansavimui. Iš dalies finansuojama apie 50 –60 klubų programų.  *Projekto „Jaunimo pasitraukimo iš sportinės veiklos prevencija (PYDOS)“ įgyvendinimas*. 2012–2013 m. pasinaudojant ES fondų lėšomis Klaipėdoje, Gdynėje, Karlskronoje vykdoma „Jaunimo pasitraukimo iš sportinės veiklos prevencijos“ programa (PYDOS), vykdant švietėjišką veiklą, organizuojant jaunimo tarptautinį bendravimą.  **03 uždavinys. Įrengti naujas ir modernizuoti esamas sporto bazes.**  Kūno kultūros ir sporto plėtrai didžiausią reikšmę turi pakankama sporto infrastruktūra bei gera jos būklė. Siekiant sudaryti sąlygas ir galimybę kuo daugiau miesto gyventojų užsiimti kūno kultūra ir sportu, vykdomi sporto bazių priežiūros, statybos, rekonstrukcijos darbai.  *Klaipėdos centrinio stadiono Sportininkų g. 46 rekonstrukcija (II–IV etapai)*. Planuojama užbaigti vykdyti investicinį projektą – įrengti dirbtinę dangą (12440 m2) ir tribūnų vietas (1000 vnt., iš jų 500 dengtas).  *Dokumentacijos, reikalingos sporto infrastruktūros plėtrai, parengimas.* 2013 m. planuojama parengti šiuos dokumentus, reikalingus sporto infrastruktūrai vystyti:   1. Stadiono perspektyvų studiją Klaipėdos regione, kurią rengiant bus atlikta esamos situacijos analizė, Klaipėdos regiono sporto sektoriaus apklausa (poreikio analizė), stadiono vietos parinkimo tyrimas, Klaipėdos regiono stadiono koncepcijos parengimas atliktų tyrimų pagrindu, statinio projektavimo techninės užduoties parengimas; 2. Klaipėdos miesto baseino (50 m) su sveikatingumo centru techninį projektą.   *Sporto infrastruktūros objektų einamasis remontas ir techninis aptarnavimas.* Klaipėdos miesto savivaldybės tarybos 2012 m. gruodžio 20 d. sprendimu Nr. T2-336 KKRC perduota valdyti, naudoti ir disponuoti patikėjimo teise sporto salė Pilies g. 2A. Perimant turtą pasirašytas priedas dėl perimamo turto trūkumų, kuriuos reikia pašalinti dėl teisėto pastato eksploatavimo.  **04 uždavinys. Tobulinti perspektyvių sportininkų atrankos ir rengimo sistemą, sudaryti sąlygas siekti didelio sportinio meistriškumo.**  Bus toliau siekiama sudaryti sportininkų ruošimo organizacinę, valdymo, finansavimo, aptarnavimo ir ruošimo sistemą, kuri leistų miesto sportininkams dalyvauti vis sudėtingesnėje konkurencinėje kovoje dėl medalių, gerinant pozityvų miesto ir šalies įvaizdį. Pasiekimai sporto srityje kelia Lietuvos nacionalinį prestižą, reprezentuoja miestą. Planuojama iškovoti 3–4 Europos ir pasaulio čempionatų medalius, apie 30 miesto sportininkų atstovaus šaliai nacionalinėse rinktinėse, apie 8 sportininkus šalies olimpinėje rinktinėje ruošis Rio de Žaneiro olimpinėms žaidynėms.  *Reprezentuojančių miestą sporto klubų veiklos dalinis finansavimas pagal ilgalaikes sutartis.* Klaipėdos miesto savivaldybės tarybos 2010 m. rugsėjo 8 d. sprendimu Nr. T2-245 pritarta Savivaldybės administracijos ir Klaipėdos miesto krepšinio sporto klubo „Neptūnas“ biudžeto lėšų naudojimo sutarčiai, pagal kurią Savivaldybės administracija įsipareigojo iš dalies finansuoti Klaipėdos miesto krepšinio sporto klubo „Neptūnas“ 2011–2013 m. veiklos programos vykdymą ir kasmet iš biudžeto skirti po 500 tūkst. Lt. 2011 m. rugsėjo 23 d. sprendimu Nr. T2-302 Klaipėdos miesto savivaldybės taryba pritarė biudžeto lėšų naudojimo sutarčiai, pagal kurią Savivaldybės administracija įsipareigojo iš dalies finansuoti Klaipėdos miesto rankinio klubo „Dragūnas“ 2012–2014 m. veiklos programos vykdymą ir kasmet iš biudžeto skirti po 200 tūkst. Lt. 2013 m. paminėtos sutartys bus toliau vykdomos.  *Reprezentuojančių miestą sporto klubų veiklos programų dalinis finansavimas.*  Klaipėdos miesto savivaldybės tarybos 2012 m. lapkričio 29 d. sprendimu Nr. T2-282 „Dėl prioritetinių sporto šakų didelio sportinio meistriškumo klubų veiklos finansavimo“ patvirtinti didelio sportinio meistriškumo klubų komandų atrankos kriterijai, vienas iš kurių – „klubo veiklos programa savivaldybės lėšomis finansuojama iki 50 proc.“. 2013 m. planuojama iš dalies finansuoti keturias reprezentuojančių miestą sporto klubų veiklos programas.  *Individualių sporto šakų sportininkų pasirengimas dalyvauti atrankos varžybose dėl patekimo į nacionalines rinktines.* Išsikovoti teisę atstovauti miestui ir šaliai svarbiausiuose pasaulio sporto forumuose gali sportininkai, įveikę labai aukštus atrankos kriterijus. Pasiekti šių atrankos kriterijų lygį olimpinės pamainos sportininkai gali tik turėdami geras treniruočių ir gyvenimo sąlygas, šiuolaikines mitybos ir atsigavimo priemonių technologijas. Planuojama tokias sąlygas suteikti ribotam 20 talentingų sportininkų skaičiui, kurie bus atrinkti pagal nustatytus kriterijus. Tai leistų išlaikyti talentus sporte, kurie, vėliau gaudami valstybinį aprūpinimą, tinkamai reprezentuotų miestą ir Lietuvą | | | | | | | | | | | |
| **11.01 tikslo įgyvendinimo vertinimo kriterijai** | | | | | | | | | | |
| Rodiklio pavadinimas, mato vnt. | | | Savivaldybės padalinys, atsakingas už rodiklio reikšmių pateikimą | Rodiklio reikšmė, metais | | | | | | |
| 2012 faktas | 2013 | | 2014 | | 2015 | |
| \*Organizuotai sportuojančių gyventojų dalis, proc.1 | | | Ugdymo ir kultūros departamentas | 7,5 | 8 | | 8,5 | | 9 | |
| Sportavimo ar fizinio aktyvumo aikštelių skaičius 10 000-čių gyventojų, vnt.2 | | | Ugdymo ir kultūros departamentas | 1,2 | 1,2 | | 1,3 | | 1,4 | |
| Parengta sportininkų nacionalinėms rinktinėms skaičius vnt. | | | Ugdymo ir kultūros departamentas | 20 | 20 | | 24 | | 30 | |
| Užimta prizinių vietų Lietuvos, Europos ir pasaulio čempionatuose, vnt. | | | Ugdymo ir kultūros departamentas | 300 | 320 | | 350 | | 400 | |
| Sporto mokyklas lankančiųjų skaičius nuo bendro Klaipėdos miesto moksleivių skaičiaus, % | | | Ugdymo ir kultūros departamentas | 20 | 21 | | 21,4 | | 20,7 | |
| 1Sporto mokyklas, sporto klubus ir kitas sporto įstaigas lankančių gyventojų skaičius (vnt.) / Gyventojų skaičius (vnt.) \* 100%;  2 (Sportavimo ar fizinio aktyvumo aikštelių skaičius (vnt.) / Gyventojų skaičius (vnt.)) \* 10 000 gyventojų (vnt.)  **Numatomas programos įgyvendinimo rezultatas:**  Pagerintos sąlygos įgyvendinti įvairių amžiaus grupių fizinį ugdymą, organizuoti visuotinį sportavimą ir vystyti megėjišką bei didelio meistriškumo sportą.  Sportavimas, reguliari mankšta yra veiksmingiausias būdas puoselėti sveikatą, protinę pusiausvyrą ir gerą bendrą savijautą. Planuojama išlaikyti tradicinių tarptautinių sporto renginių skaičių (apie 30) ir aukštą renginių organizavimo kokybę. Didėja dabarties ir ateities visuomenės gyvenimo kokybės augimo galimybės. Įvairiose miesto sporto šakų varžybose bei judėjimo „Sportas visiems“ renginiuose turėtų dalyvauti apie 30000 gyventojų.  Pasiekimai sporto srityje kelia Lietuvos nacionalinį prestižą. Planuojama iškovoti 3–4 Europos ir pasaulio čempionatų medalius, apie 30 miesto sportininkų atstovaus šaliai nacionalinėse rinktinėse, 8 sportininkai šalies olimpinėje rinktinėje ruošis Rio de Žaneiro olimpinėms žaidynėms | | | | | | | | | | |
| **Galimi programos finansavimo variantai:**  Klaipėdos miesto savivaldybės biudžeto lėšos, pajamos už atsitiktines paslaugas, pajamos už patalpų nuomą, Kūno kultūros ir sporto departamento prie Lietuvos Respublikos Vyriausybės programinės lėšos, Lietuvos tautinio olimpinio komiteto programinės lėšos, Kūno kultūros ir sporto rėmimo fondo lėšos, rėmėjų lėšos | | | | | | | | | | |
| **Klaipėdos miesto 2013–2020 metų strateginio plėtros plano (KSP) dalys, susijusios su vykdoma programa:**  1.6.1 uždavinys. Sukurti į rinkos poreikius orientuotą veiksmingą sporto administravimo sistemą.  1.6.2 uždavinys. Skatinti sveiką gyvenseną ir aktyvų gyvenimo būdą.  1.6.3 uždavinys. Plėtoti gyventojų poreikius atitinkančią sporto infrastruktūrą | | | | | | | | | | |
| **Susiję Lietuvos Respublikos ir savivaldybės teisės aktai:**  Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos kūno kultūros ir sporto įstatymas, Lietuvos Respublikos švietimo ir mokslo ministerijos bei Kūno kultūros ir sporto departamento prie Lietuvos Respublikos Vyriausybės sporto mokymo įstaigų bendrieji nuostatai, Lietuvos Respublikos kultūros ir sporto rėmimo fondo įstatymas, Lietuvos Respublikos asociacijų įstatymas, Klaipėdos miesto savivaldybės tarybos sprendimai: 2010 m. gruodžio 23 d. sprendimas Nr. T2-362 „Dėl Klaipėdos miesto gyventojų fizinio aktyvumo didinimo ir sporto šakų plėtojimo programos patvirtinimo“, 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“,2012 m. lapkričio 29 d. sprendimas Nr. T2-282 „Dėl prioritetinių sporto šakų didelio sportinio meistriškumo klubų veiklos finansavimo“, 2012 m. gruodžio 20 d. sprendimas Nr. T2-323 „Dėl pritarimo projekto „Klaipėdos miesto baseinas (50 m) su sveikatingumo centru“ įgyvendinimo sutarčiai“, 2013-02-31 sprendimas Nr. T2-10 „Dėl pritarimo Europos jaunių sunkiosios atletikos čempionatą 2013 metais organizuoti Klaipėdos mieste“, Klaipėdos miesto 2013–2020 metų strateginis plėtros planas | | | | | | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_